google/wiki40b huggingface dataset:
ITER

International Thermonuclear Experimental Reactor (ITER) er en tokamakreaktor til forskningsbruk besluttet bygd av et konsortium av EU (EURATOM), Russland, Kina, USA, Sør-Korea og Japan. Den baserer seg på deuterium og tritium (D-T) reaksjon der tritium «formeres» fra nøytronbestråling av litium i reaktorveggen. Deuterium finnes i naturen som tungtvann. Forskningen som følger er prosjektert til 35 år. Den skal teste systemer og materialer for kjernefysisk fusjon men vil ikke kunne danne en vedlikeholdbar reaksjon, og nye forskningsprosjekter som skal utprøve dette basert på fremtidige resultater fra ITER er allerede foreslått. Det ventes ikke at en fusjonsreaktor som leverer strøm kan settes i drift før 2050.
Det ble bestemt i juni 2005 at ITER skal bygges i Europa. Nærmere bestemt i Cadarache i Sør-Frankrike. Konstruksjonkostnadene er forventet til å bli oppimot fem milliarder euro over en ti-årsperiode. Selve byggingen av reaktorens støttebygninger er forventet å starte i første halvdel av 2008. Senere selve reaktorbygningen og tokamakreaktoren i 2012. Hvis alt går etter planen vil det første gang bli dannet plasma i slutten av 2016.
Ortopedi

Ortopedi (slik det ble kalt av Nicolas Andry i 1741) (fra gresk «orthos» = rak og «paidion» = barn) omhandlet i begynnelsen behandlingen av barn med skoliose (skjevhet i rygg). Det kalles også ortopedisk kirurgi og omhandler kirurgisk og ikke-kirurgisk behandling av frakturer (brudd) og andre skader på bevegelsesapparatet samt medfødte og arvelige deformiteter i bevegelsesapparatet. Subspesialiteter er blant annet traumatologi, sportsmedisin, barneortopedi, håndkirurgi, ryggkirurgi, leddprotesekirurgi, reumatologisk kirurgi og leddkirurgi.
Grand Prix Drivers' Association

Historie

GPDA ble grunnlagt i 1961 og var aktive på 1960- og 1970-tallet. Da som nå var GPDAs viktigste formål å sikre og forbedre sikkerheten for førerne. Dette førte til boikottene av Circuit de Spa-Francorchamps i 1969 og Nürburgring i 1970 og etter 1976.
Da foreningen ble dannet i 1961 ble Stirling Moss valgt til formann. Dens første målsetning var å bli representert i Commission Sportive Internationale de la FIA (CSI), som på den tiden var motorsportens styrende organ, for dermed å kunne forbedre sikkerhetsstandarder og -bestemmelser for både førere og tilskuere. Da Moss trakk seg fra sporten i 1963 ble han etterfulgt av Joakim Bonnier.
Organisasjonen ble oppløst etter 1982-sesongen, som følge av endringene i Formel 1s kommersielle organisasjon og konfliktene mellom FOCA og FIA.
To uker etter San Marinos Grand Prix 1994, hvor Ayrton Senna og Roland Ratzenberger omkom og Rubens Barrichello hadde en alvorlig ulykke, ble GPDA gjenopprettet av Niki Lauda og Gerhard Berger. Førerne hadde foreslått at foreningen skulle gjendannes under førermøtet morgenen før løpet i San Marino, med Senna utnevnt som styremedlem bare noen timer før sin død. Gjenopprettelsen av foreningen skjedde formelt i etterkant av Monacos Grand Prix, og foreningens eneste oppgave var nå å arbeide for førernes sikkerhet. Michael Schumacher ble valgt til styreformann i 1994, og han hadde dette vervet til 2005.
I 1996 ble foreningen registrert som Grand Prix Drivers Association Ltd i Storbritannia, som et Company limited by guarantee. For første gang hadde foreningen nå en formell konstitusjon, og permanente kontorer i Monaco.
Trond Helleland

Oppvekst og utdanning

Helleland er oppvokst i Oslo og Ål i Hallingdal. Han har studiekompetanse fra naturfaglinjen ved Hallingdal gymnas fra 1981, Amerika-studier fra Concorida College i Minnesota fra 1982 og alle kurseksamener for hovedfag i statsvitenskap fra 1993. Han er utdannet cand.mag. med statsvitenskap, historie og offentlig rett fra Universitetet i Oslo fra 1989. Før han ble innvalgt på Stortinget, var han konsulent for reiseliv og regional utvikling i Buskerud fylkeskommune 1995–1996. Han har vært medlem av Kringkastingsrådet og en rekke andre offentlige utvalg.
Trond Helleland er gift med kulturminister og partikollega Linda Hofstad Helleland. Han er også søstersønn av tidligere stortingsrepresentant Hallgrim Berg fra Ål og oldebarn av stortingsrepresentant Johannes Helleland fra Ullensvang.

Politisk karriere

Helleland var formann i Ål Unge Høyre 1980–1981, viseformann i Buskerud Unge Høyre 1983–1984, viseformann i Nordisk Ungkonservativ Union 1987–1989 og medlem av Unge Høyres sentralstyre 1984–1988, herunder formann 1986–1988. Han ble valgt til Unge Høyre-formann i en kampvotering mot Hans Olav Otterlei, og utfallet ble betegnet som en seier for distriktsfylkene. Helleland var ansatt som politisk sekretær i Buskerud Høyre i 1989 og politisk rådgiver i EU-spørsmål for Høyres stortingsgruppe i 1994. Hellelands lokalpolitiske aktivitet omfatter medlem av Drammen bystyre 1995–1999, medlem av Buskerud fylkesting 1988–1995 (fylkesutvalget 1992–1995) og leder i Buskerud Høyre 1990–1998. Foran stortingsvalget i 1997 vant han kampen om Høyres sikre mandat til Stortinget fra Buskerud mot onkelen Hallgrim Berg.
Han har vært innvalgt på Stortinget fra Buskerud siden 1997, etter å ha vært vararepresentant 1989–1997. På Stortinget har han vært medlem av Familie-, kultur- og administrasjonskomiteen 1997–2001, leder i Justiskomiteen 2001–2005, medlem av Transport- og kommunikasjonskomiteen 2005–2009, medlem av Kommunal- og forvaltningskomiteen 2009–2013 samt parlamentarisk leder og medlem av Utenriks- og forsvarskomiteen fra 2013.
Itchy and the Girl Dancing

Itchy and the Girl Dancing er et musikkalbum med Al DeLoner, utgitt i 2010.
Malthodes guttifer

Utbredelse

Malthodes guttifer finnes i Europa, østover i Asia. Finnes sør i Norge, utbredt, men ikke vanlige.

Levevis

De voksne (imago) finnes i juni, juli og ut i august. De observeres vanligvis på trær og busker, men oppsøker også blomster. Både larver og voksne er rovdyr og lever av andre mindre dyr.
Rundtomrask

Handling

En dag, når Rask leker med ballen sin i hagen, kommer trollmannen Artaxerxes på besøk. Han tar i fra Rask ballen sin slik at Rask blir sur og bitter. Dermed forvandler Artaxerxes ham til en lekehund, noe som forandrer livet hans helt. I tillegg til dette fører trolldommen til at Rask får møte mange rare personer, blant annet trollmennene Psamathos og månemannen.

Bakgrunnshistorien

I 1925 ble J.R.R. Tolkien utnevnt til professor i angelsaksisk ved University of Oxford og skulle i et års tid overlappe denne jobben min sin gamle stilling ved Universitetet i Leeds. For å feire dette, bestemte familien Tolkien å ta en uventet ferieopphold ved byen Filey i Yorkshire. Ferieoppholdet var egentlig ment som en oppladning til det tøffeåret som ventet Tolkien, men planen ble forandret da hans fem år gamle sønn Michael Tolkien mistet sin favorittlekehund. Tapet av lekehund var en stor påkjenning for sønnen og Tolkien bestemte seg for å finne opp en forkaringshistorie til sønnen. Resultatet ble historien om Rask som handlet om en virkelig hund som ble forvandlet til en lekehund og senere mistet av eieren for å reise på sine eventyr til månen og havet. Til tross for at Michael fikk den forklaringen han trengte, fortsatte Tolkien å fortelle historien om Rover for barna. I perioden etter ferien til 1936 skrev og malte Tolkien en rekke malerier basert på Rundtomraskromanen. Planen var at romanen skulle gis ut etter suksessen med «Hobbiten», men ble ikke utgitt før 60 år etter at romanen var ferdig skrevet.

Rundtomrask og Tolkiens legendarium

For de mange som har lest bøkene tilknyttet Tolkiens legendarium, hovedsakelig «Silmarillion», «Hobbiten» og «Ringenes herre», vil legge merke til likhetstrekkene til opplevelsene, stedene og personene Rask møter med opplevelsene, stedene og personene som personene fra Midgard opplever, ser og møter. Et tydelig eksempel på dette er trollmennene Artaxerxes, Psamathos og månemannen som skal være forbildene til Gandalv i Midgardsverden.
Peder Krog

Bakgrunn

Han var sønn av Niels Krog (1615–85) fra Berg i Østfold, som ble rektor i Århus og prest i Åby. Moren het Cecilia Pedersdatter Blichfeldt. Faren var av slekten Krog.
Peder Krog gikk på latinskolen i hjembyen Århus, og ble immatrikulert i København som 16-åring den 20. juli 1670. Han studerte først i Rostock og seinere ved Københavns Universitet, men dro så utenlands igjen og studerte i flere år. Den 27. april 1675 ble han magister artium ved Universitetet i Wittenberg.
Peder Krog ble utnevnt til rektor ved latinskolen i Kjøge den 28. januar 1679. 
Selv ble Peder gift med Anna Dorothea Bremer (1659–1746), datter av Jørgen Bremer og Christina. Deres barn: Christian Pedersen Krog (1682–1754), president i Trondheim –  gift med Ingeborg Maria de Knagenhjelm; Nils Krog (1683–1738), rektor ved katedralskolen i Trondheim – gift med  Margrete Tyrholm; Sophie Amalie Krog (1686–1735) – gift med Hans Jenssen Collin;  Jørgen (Georg) Henrik Pedersen Krog født 1687, ble pavens bibliotekar i Roma.

Prest i Danmark

I 1681 ble han sogneprest i Besser og Onsbjerg og prost over Samsø.

Biskop i Trondhjem

Han etterfulgte avdøde Christopher Hanssen Schletter (1629–88) som biskop i Nidaros bispedømme, ordinert den 17. februar 1689 i København av den sjællandske biskopen Hans Bagger. Tre dager etterpå ble han, etter kongelig ordre, tildelt doktorgrad i teologi.
Den 5. juli 1689 kom han til Trondhjem, og var biskop der helt til 1731. Han fikk også allerede i 1690 rang og sete som «virkelig justisråd». Han foretok mange visitaser, mange ganger helt opp til Finnmark. Men han var uenig med Thomas von Westen (1682–1727) når det gjaldt finnemisjonen. Han unnlot å holde vedlike en del såkalte "finnekirker", og ble for dette holdt igjen i København i 3 1/2 år, men kom tilbake til Trondhjem i 1729. 
Da bispegården brente 12. juni 1699, mistet han biblioteket sitt. Så kjøpte han Bakke gård utenfor Trondheim året etter, men den ble satt i brann under krigshandlinger i 1718. Dette fikk han ingen erstatning for, da han skyldte så mye på vedlikehold av kirkene. Han synes å ha vært litt kranglete av seg, og førte mange rettssaker.
David Alaba

Landslaget

Han ble tatt ut i Østerrikes EM-tropp til EM i Frankrike 2016.
Senitavstand

Senitavstand er vinkelavstanden på himmelkula mellom senit og et himmellegeme. Den er lik 90° − h, der h er himmellegemets høyde.
Ved hjelp av denne definisjonen blir sin h = cos (90° − h), det vil si at sinus til høyden er lik cosinus til senitavstanden.
Senitavstand kan brukes istedenfor høyde og sammen med asimut for å angi et himmellegemes stilling på himmelen.
Chasmogaster

Utseende

Nokså store (30-40 millimeter), litt kraftige trebukker. Hannene har kamformede antenner. Fasettøynene er runde og noe utstående. Pronotum er trapesformet. Dekkvingene har litt rundede "skuldre" og er avsmalnende bakover, rundede i spissen, der se spriker slik at den midtre delen av bakkroppen ikke er dekket. Beina er forholdsvis korte, leggene på bakbeina krumme.

Utbredelse

Slekten er utbredt i Sentral-Afrika (Kamerun, Gabon).
Lasse Nielsen

Landslaget

15. august 2012 fikk han sin første landskamp for Danmark mot Slovakia.
Mobon av Goguryeo

Bakgrunn

Ifølge Samguk Sagi var Mobon eldste sønn av Goguryeos tredje konge Daemusin. Selv om Mobon var kronprins ved Daemusins død, ble han ikke konge på grunn av sin unge alder. Daemusins yngere bror, Minjung, ble derfor konge. Mobon ble konge etter Minjungs død. Men Samguk Yusa beskriver Mobon som Minjungs eldre bror.
Samguk Sagi skriver at Mobons karakter var voldelig og sta og han pådro seg derfor folkets vrede. I 49 angrep han Han-Kinas Beiping, Yuyang, Shanggu og Taiyuan-kommanderier flere ganger, men det endte med en fredsavtale.
Han ble drept av et medlem av hoffet som het Duro, fra Mobon. Han ble gravlagt i Mobon-won.
Glenn Dunnaway

1949

Dunnaway konkurrerte første gang i NASCAR i et Strictly Stock-løp (nå Nextel Cup) den 19. juni 1949. Han vant løpet, tre runder foran Jim Roper, men sjefsinspektør Al Crisler diskvalifiserte Dunnaways bil fordi bileieren Hubert Westmoreland hadde strukket fjærene for å bedre kjøreegenskapene, noe som var ulovlig da NASCAR skulle kjøres med helt originale biler. Westmoreland saksøkte NASCAR for 10 000 amerikanske dollar, men dommeren John J. Hayes forkastet saken. Dunnaway fikk ikke betalt for løpet, og kom på resultatlisten som sisteplass, nummer 33. Roper ble kreditert med seieren i NASCARs første Strictly Stock-løp.
Dunnaway brukte sin egen bil til å konkurrere i fem andre NASCAR-løp i 1949. I sitt andre løp, på Daytona Beach Road Course, kom han på sisteplass, han tok en tredjeplass på Occoneechee Speedway, en niendeplass på Hamburg Speedway og en syvendeplass på Martinsville Speedway. Han kom på niendeplass i NASCAR-sammendraget for sesongen 1949.

1950

Han konkurrerte i syv løp i 1950, og tok blant annet en andreplass på Canfield Speedway. Denne sesongen fullførte han tre løp blant de ti første.

1951

Han konkurrerte i fem løp i 1951, med to løp blant de ti første. I sesongsammendraget var han på 89.-plass.

Død

Dunnaway døde i en togovergang i Gastonia den 8. mars 1964.
Nyingchi

Nyingchi (kinesisk: 林芝; pinyin: Línzhī; Wade-Giles: Lín-chīh; tibetansk: ཉིང་ཁ; Wylie: Nying-khri) er et prefektur i Den autonome region Tibet i Folkerepublikken Kina. Den kinesiske regjeringen anser at prefekturet også omfatter det meste av den indiske delstaten Arunachal Pradesh.
IDTV

En Integrert digital-tv (engelsk: Integrated Digital Television), forkortet IDTV, eller iDTV,  er en flatskjerm-TV med en innebygd støtte for digitaliserte signaler som den kan dekode internt.
Avhengig av modell, kan IDTV-en ha en direkte tilgang til internett, være tilrettelagt for 3D eller ha en funksjon som gjør at man kan spole, ta opp eller sette programmer på pause (PVR-funksjon).
TV-produsenten Sony var det første som fikk godkjent flere av sine modeller for bruk i det digitale bakkenettet,  mens det i senere tid har kommet godkjente modeller fra de fleste store produsentene.
For å kunne benytte en IDTV må man ha en kortleser (CA-modul) og et programkort fra en TV-distributør som har tilrettelagt for IDTV, og skjermen må ha støtte for MPEG4.
3. divisjon fotball for menn 2012

Avdeling 7

Kilde: fotball.no

Avdeling 12

Kilde: fotball.no
Learning to Fly (Pink Floyd-sang)

Struktur

Sangen starter med en industriell og drønnende lyd fra trommene, og et gitarriff fremst i lydbildet, med en synthesizer som spiller et motriff i bakgrunnen. Etter det første refrenget spiller Gilmour en kort gitarsolo før andre vers. Teksten handler simpelthen om gleden av å lære å fly, noe både Gilmour og Nick Mason kunne relatere til, da begge har flygersertifikat. Masons stemme kan høres som lydeffekt omtrent midtveis i sangen.
I tillegg er teksten en metafor for Pink Floyds «nye liv», og Gilmours nye rolle som «leder» av bandet etter Roger Waters, da de måtte «lære å fly» uten den tidligere frontfiguren og låtskriveren.
Hypomia

Utseende

En nokså liten, lyst gråbrunt-sparglete trebukk.  Pronotum har ingen pigg på den rundede sidekanten, men en ganske liten knøl.

Levevis

Larvene inne i små greiner og kvister.

Utbredelse

Arten er utbredt i Mexico.
Fylkesvei 5856

Fylkesveg 5856 går mellom Syvde og Nedreberg i Vanylven kommune. Veien er 5,7 km lang.
Frem til 2019 hadde veien betegnelsen Fv4.
Horacio Salgán

Bakgrunn

Salgán tok fatt på pianostudier i 6-årsalderen. 18 år gammel begynte han i Radio Belgrano som solist og studiomusiker. To år senere ble han oppdaget av orkesterlederen Roberto Firpo, som hyret Salgán til orkestret sitt.

Karriere

I 1942 gjorde han sin første innspilling, og i 1944 etablerte han sitt eget orkester, som holdt det gående til 1947.
Salgán viet seg til undervisning og komposisjon, men stiftet i 1950 et nytt orkester. I 1960 startet han Quinteto Real. Gruppens hovedanliggende var å skape instrumetaltango for lytting snarere enn for dansegulvet. Imidlertid var flesteparten av komposisjonene hans faktisk meget dansbare. I 1998 spilte Salgán seg selv i den Oscar-nominerte Carlos Saura-filmen Tango.
Blant Salgáns mest berømte komposisjoner er Comme il faut, Entre tango y tango, La llama silbando og A fuego Lento.
Blant sangerne han har akkompagnert finner vi Edmundo Rivero og Roberto Goyeneche. Dirigenten Daniel Barenboim ga ved flere anledninger uttrykk for sin begeistring for Salgán. I 1995 mottok Salgán fortjenestemedaljen Personalidad Emérita de la Cultura Argentina.
Den 13. november 2005 ble Salgán spurt av en journalist i den argentinske dagsavisen Clarín hva han syntes om unge tangomusikere som har vendt ryggen til den tradisjonelle tangoen for å skape elektrotango:
«Vel, enkelte ting kan jeg ikke mene noe om, rett og slett fordi jeg ikke aner hva det dreier seg om. Det mest logiske er å ta utgangspunkt i tangoen slik den er, og deretter se på hvilke varianter som kan skapes. Før man kan slå en salto er man nødt til å lære å gå. Så vil tiden vise hvor det bærer. Opp gjennom historien har voldsom kritikk vært rettet mot folk som senere har blitt genierklært: Beethoven, Tsjajkovskij . . . Det sies at Bizet døde av sorg etter den grusomme kritikken operaen Carmen ble utsatt for.»
Salgán pensjonerte seg i 2005, etter en 74 år lang musikerkarriere.
Murmansk oblast

Geografi

Murmansk oblast ligger hovedsakelig på Kolahalvøya, og er en del av det samiske området som strekker seg over fire land. Oblasten grenser i syd til republikken Karelia, og i vest til Finnmark i Norge og til Lappland i Finland. Nord for Kolahalvøya er Barentshavet, og Kvitsjøen rammer inn halvøya i øst og syd.
Murmansk oblast ligger i Moskva-tidssone (MSK/MSD).  UTC-offset er +0300 (MSK)/+0400 (MSD).

Økonomi

Murmansk oblast er veldig rik på naturlige ressurser. Regionen har over 700 forskjellige typer mineraler. Mesteparten av industrien i oblaste driver med bearbeiding og utvinning av råvarer. De største industriene i oblastet er utvinningen av metaller(36,6%), strøm produksjon(22,9%) og mat produksjonen(13,7%).
De isfrie havnene til Murmansk spiller en viktig rolle i Russland sin utenrikshandel. Murmansk oblast står for 41% av Russland sin totale transport via sjøveien. Fiske industrien i oblastet er en av de mest lønnsomme fiske-industriene i landet og står for 16% av landets totale fiskeproduksjon. Russlands største fiskeflåte Murmansk Trawl Fleet holder til i Murmansk.
Oblastets økonomi er eksportorientert. Hovedeksport varene er nikkelprodukter, apatitt, aluminium, kobber og kobberprodukter. Oblastet står for 100% av Russland sin total produksjon av apatitt konsentrat(3,7 millioner tonn i 1998), 43% av Russland sin nikkel produksjon, 15% av Russland sin produksjon av kopper, 12% av Russland sin utvinning av Jernmalm og Jernmalm konsentrat(17,7 millioner og 6,4 millioner tonn i 1998) og 40% av Russland sin produksjon av Kobolt.
Arbeidsledigheten i oblastet var på 3,4% i 2006.

Militære

Murmansk oblast har en viktig rolle for den russiske marinen. Nordflåten har hovedkvarteret sitt i Severomorsk 25 km nord for Murmansk. Marinen har også andre baser og skipsverft i Murmansk oblast.
Bjørum skole

Bjørum skole i Bærum ble bygd på Sølvhølsbråtan, husmannsplass under Skui gård, gnr. 66/11, og ble innviet 30. september 1880 av sogneprest Grøndahl. Den var i bruk til 1901, da Skui skole sto ferdig på en tomt under husmannsplassen Skuiløkka. Etter 1901 ble den brukt som lærerbolig for Skui skole. Småskolen holdt til på andre siden av Isielva på plassen Bjørumsdal.
Steven Naismith

Kilmarnock FC

Han spilte 101 kamper for Kilmarnock og scoret 29 mål på fire år. Han scoret sitt første mål for Kilmarnock i 2-2 kampen mot Hearts i 2005. I 2005/2006 sesongen ble han kåret til årets unge spiller i Skottland. I januar 2007 scoret Naismith sitt første Hat-trick i en CIS cup-kamp mot Falkirk hvor Kilmarnock vant 3-0 til slutt. Han ble også kåret til årets unge spiller i Skottland i 2006/2007 sesongen.

Overgangen til Rangers

4. juni 2007 la Rangers FC inn et bud på £ 400 000 på spissen, men Kilmarnock avslo budet. Senere viste også rivalen Celtic interesse for spissen. Det samme gjorde Premier League-klubben Charlton, men etter det la Rangers inn et bud på £ 1.4 mill, men Kilmarnock avslo igjen. 31. august, rett før overgangsvinduet stengte, la Rangers inn et bud på £1.9 mill. Da var det ikke tvil, Steven Naismith var klar for Glasgow.

Rangers FC

Han debuterte dagen etter og fikk 7 minutter. Han skårte sitt første mål mot Aberdeen som Rangers vant 3-0 den 23. september 2007. Naismith har spilt syv kamper for Rangers og scoret ett mål. Naismith fikk nummer 18 i Rangers FC, men det kan bli vanskelig i kampen om spilletid med så mange gode spisser.

Landslaget

Naismith scoret i debuten for det skotske U-21 landslaget mot Island i mars 2006. Skottland vant kampen 4-0. Samme måned skårte han mot Tyrkia for Skottlands B-landslag. Målet hans var avgjørende, fordi Skottland vant kampen 3-2. Han har også spilt for Skottlands U-18 landslag. 
1. juni 2007 ble han kalt opp til A-landslaget for første gang. Og han debuterte mot Færøyene hvor Skottland vant 2-0. 1. august 2007 var han kaptein for Skottlands U-21 landslag mot Tsjekkia. Da scoret han kampens eneste mål.
VIVA (kor)

VIVA er et damekor fra Trondheim som ble stiftet i 2002. Dirigent er Ina Cecilie Hjelmervik Olufsen. Koret består av ca. 30 amatørsangere fra Trondheim og omegn. 
Repertoaret spenner fra jazz til klassisk via folkemusikk og moderne kormusikk. Musikken kan være både verdslig og religiøs. 
Koret har fått gulldiplom i de internasjonale korkonkurransene det har deltatt i, henholdsvis i Riva del Garda (Italia, 2007), Valletta (Malta, 2009), Praha (Tsjekkia, 2012) og Calella (Spania, 2014). I Praha vant VIVA også damekorklassen og Grand Prix-konkurransen mot vinnerne av de andre klassene, i tillegg til at Ina Cecilie Hjelmervik Olufsen ble tildelt prisen for beste dirigent. I Calella vant VIVA damekorklassen.
I februar 2017 tok VIVA gulldiplom i damekorklassen i Interkulturs Grand Prix of Nations i kammermusikksalen i Berliner Philharmonie. I oktober samme år vant VIVA damekorklassen i NM for kor i Trondheim. I korkonkurransen i Kalamàta i Hellas i 2019 vant Viva både klassen for like stemmer og selve Grand Prize-konkurransen.
VIVA holder med ujevne mellomrom konserter i Trøndelag. Koret påtar seg også sangoppdrag for både offentlige og private virksomheter. 
I anledning korets 10-årsjubileum i 2012 ga koret ut CD-en "Stemninger".
Milan Simeunović

Trenerkarriere

Simeunović er assisterende manager for serbiske Javor.
Nordisk Transportarbeiderføderasjon

Nordisk Transportarbeiderføderasjon (NTF) ble stiftet i 1908 av fagforbund i Danmark, Norge og Sverige, og har som formål å fremme transportarbeidernes interesser i Norden. I dag har NTF også medlemsforbund i Finland og på Island.
NTF har vel 50 medlemsforbund med til sammen 400 000 medlemmer. Føderasjonen har kontor i Stockholm.
Leder i Nordisk Transportarbeiderføderasjon er Jan Villadsen.
Lærbrun bladvikler

Utseende

En middelsstor til ganske stor (16-24 millimeter), gulbrun vikler. Hodet, thorax og forvingens grunnfarge er gulbrun. Forvingens framkant er påfallende krum. Vingen har brunt nettmønster, et litt mørkere område ved roten og et skrått, brunt tverrbånd i midten. Dette har uregelmessige kanter og er en del bredere ved bakkanten enn ved forkanten. Dessuten er det en firkantet, brun flekk nær vingespissen. Bakvingen er brungrå, den indre delen av vingefrynsene er hvitgule slik at det blir en smal, hvitgul stripe langs ytterkanten.
Larven er blekoransje med svart hodekapsel og en brun ryggplate på det første kroppsleddet.

Levevis

Arten lever i hager og løvskog. Larvene lever på mange ulike busker og løvtrær, kanskje særlig på frukttrær. De voksne sommerfuglene flyr fra juni til august.

Utbredelse

Arten er utbredt over hele Europa (unntatt Island) og i det nordlige Asia, dessuten i Nord-Amerika. I Norge er den vanlig i Sør-Norge.
Liten gullrispraktvikler

Utseende

En nokså liten (vingespenn 13-15 millimeter) vikler. Forvingene er forholdsvis brede og avrundede, okerfargede med et mørkgrått tverrbånd og mørk spiss.
Bakvingen er gråbrun.

Levevis

Larvene lever på gullris og skogsalat.